
Anomaly detection in serial production and product development

Kulcsszavak: Anomáliadetektálás; MEMS inerciális szenzor; Fuzzy szabályalapú rendszer; Architektúra optimalizálás; Bézier-görbe
Az ipari digitalizáció révén egyre több adat válik elérhetővé a termékekről és gyártási folyamatokról, amelyek összekapcsolása rejtett összefüggések feltárását segíti. Az ipari minőségbiztosításban a határértékeken belüli eltérések (outlier detektálás) vizsgálata kulcsfontosságú, mivel a kezdetbeli kisebb eltérések később komoly problémákat okozhatnak. A többdimenziós adathalmazban megjelenő kezdeti eltérések vagy ingadozások kulcsfontosságúak lehetnek a termék vagy folyamat minősége és stabilitása szempontjából, ezért a hatékony elemzéshez mesterséges intelligencia alkalmazása szükséges.
A dolgozat nemcsak a legkorszerűbb megoldásokat mutatja be – például a felügyelet nélküli autoencoder modellek alkalmazását az anomáliadetekció területén –, hanem tovább is gondolja azokat, különös hangsúlyt helyezve a felismert eltérések magyarázhatóságára. Az elemzések és módszerek a MEMS inerciális szenzorok gyártásának kontextusában kerülnek bemutatásra és alkalmazásra. A magyarázhatóságot egy fuzzy szabályalapú rendszer biztosítja, amely jelentősen egyszerűsíti és gyorsítja a döntéshozatali és beavatkozási folyamatokat az ipari környezetben. Továbbá, a dolgozat bemutat egy autoencoder-architektúra optimalizálási módszert, amely bakteriális evolúciós algoritmusra épül, és egy másodrendű Bézier-görbéken alapuló absztrakciós réteget alkalmaz az elemzési folyamat hatékonyságának növelése érdekében.
Az evolúciós algoritmussal optimalizált architektúra eredményei jól egyeztek a manuálisan finomhangolt modellek eredményeivel, bizonyítva az algoritmus hatékonyságát az autoencoder modellek fejlesztésében. Bár a bakteriális optimalizálás számítási igénye magasabb, segít az optimális architektúra megtalálásában, még összetett adathalmazok esetén is. A fuzzy szabályalapú rendszer alkalmazása – különösen anomáliadetektálási feladatokban – nemcsak magyarázhatóvá tette a döntéshozatalt, hanem megmutatta, hogy a fuzzy szabályok „ha-akkor” formában értelmezhetők, és releváns (feature-)dimenziókat tárnak fel.
--- ACM klasszifikáció ---
- Computing methodologies / Machine learning / Learning paradigms / Unsupervised learning / Anomaly detection
- Computing methodologies / Artificial intelligence / Knowledge representation and reasoning / Vagueness and fuzzy logic
- Computing methodologies / Machine learning / Machine learning approaches / Bio-inspired approaches / Genetic algorithms



